Il-President Amerikan Donald Trump jinsab pass eqreb sabiex uffiċjalment jirtira lill-Istati Uniti mill-Għaqda Dinjija tas-Saħħa, l-WHO. Trump kien qal formalment li ħa jagħmel dan f'Mejju li għadda u kien informa lill-Ġnus Maqgħuda dwar dan. Intant, ir-rival Joe Biden tenna li jekk jiġi elett huwa ser jaċċerta li l-Istati Uniti jerġgħu jingħaqdu mal-WHO. Din in-notifika ntbagħtet lis-Segretarju Ġenerali tal-Ġnus Maqgħuda Antonio Guterres u ser tidħol fis-seħħ fis-6 ta' Lulju tas-sena d-dieħla.